- Hindi News
- National
- पुलिस के लिए सिरदर्द बना कटा पैर; गंवाने के बाद महिला तीन दिन से ट्राॅमा सेंटर में कर रही रखवाली
पुलिस के लिए सिरदर्द बना कटा पैर; गंवाने के बाद महिला तीन दिन से ट्राॅमा सेंटर में कर रही रखवाली
मढ़ियादो थाना के उदयपुरा में सनकी पति द्वारा प|ी का काटा गया पैर पुलिस के लिए सिरदर्द बन गया है। पिछले तीन दिन से कटा पैर महिला ट्राॅमा सेंटर में अपने पलंग पर रखी हुई है। पुलिस इस बात को लेकर तय नहीं कर पा रही है कि आखिर क्या किया जाए।
शुक्रवार को अस्पताल चौकी में पुलिस इस बात को लेकर आपस में निर्णय लेने में लगे थे, कि आखिर पैर का क्या करें। इस बीच एक एएसआई मिश्रा ने कहा कि पैर के हिस्से से खून और चमड़ी का हिस्सा लेना होगा और उसकी डीएनए जांच करानी होगी। उसके बाद ही उसे दफन किया जाएगा। इधर महिला इस उम्मीद से कटा हुआ पैर अपने पास रखे हुए हैं कि उसे अधिकारी जुड़वा देंगे, लेकिन ऐसा अब संभव नहीं है। डाॅक्टरों का कहना है कि पैर कटे 65 घंटे से ज्यादा का समय हो गया है। ऐेसे में उसे दोबारा जोड़ा नहीं जा सकता है।
अब पैर जोड़ना संभव नहीं
जिला अस्पताल के हड्डी रोग विशेषज्ञ डॉ. एनके पटेल का कहना है कि छह घंटे के अंदर यदि मरीज और कटा हुआ अंग मिल जाता तो तुरंत उसे जोड़ने का प्रयास किया जा सकता था, लेकिन अब संभव नहीं है। लेकिन इधर पुलिस इस बात को लेकर तय नहीं कर पा रही है कि आखिर पैर का क्या करें, उसका मेडिकल कराया जाए, उसे एफएसएल में जांच को भेजा जाए। इस संबंध में एसपी तिलक सिंह का कहना है कि पुलिस ने आरोपी को गिरफ्तार कर लिया है और डाॅक्टरों ने इसकी पुष्टि भी कर ली है। इसके बाद तो पैर को दफना दिया जाना चाहिए। इसमें कोई कार्रवाई नहीं कर रह जाती है।
पाॅलीथीन में रखवा पैर
ट्रॉमा सेंटर में जिस पलंग पर महिला भर्ती है। उसी पलंग पर नीले रंग की पॉलीथीन में महिला का पैर रखा हुआ है। महिला अनीता बाई ने बताया कि पैर दोबारा जुड़ जाता तो ठीक होता, लेकिन लेट होने की वजह से अब संभव नहीं है। इसलिए कुछ कहा नहीं जा सकता है। इधर आसपास के मरीज भी पैर वार्ड में रखा होने से परेशान हैं। उन्हें डर है कहीं पैर से संक्रमण न फैलने लगे।
ट्रामा सेंटर में भर्ती अनीता आदिवासी के पलंग पर नीली पॉलीथिन में रखा कटा पैर।
जिला अस्पताल चौकी में पुलिस ने आरोपी हर प्रसाद आदिवासी के भाई नोने आदिवासी से मामले को लेकर पूछताछ की तो उसने बताया कि हर प्रसाद शक करता था, वह अपनी प|ी को किसी से मिलने नहीं देता था, बच्चे भी उसके पास नहीं जाते थे। उसने बताया कि अनीता का पैर काटने के बाद आरोपी कंडा रखकर वह पर आग जलाता रहा और रोटी बनाता रहा। उसने घी और प्याज का तड़का बनाकर अनीता के जख्म पर लगाया। दो दिन तक वह ऐसा करता रहा, मगर किसी को पता नहीं चला। उसने बताया कि अनीता चार माह के गर्भ से भी है। ऐसे में उसके सामने बड़ा संकट खड़ा हो गया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva mag_Deva hin_Deva bho_Deva hin_Deva